ཤེས་ཀྱི་མེད།ཤེས་དགོས་དོན་ཡང་མེད་ཁྱི་སྐྱག་བུ་མོ་གསར་པ་དེའི་བྱེད་སྟངས་ལ་དབྱིངས་ཞུགས་པ་འདྲ།ནམ་རྒྱུན་འདི་ལྟ་བུའི་བུ་མོ་སུ་ཡིན་རུང༌།ཁྱི་སྐྱག་ལ་འདི་འདྲ་སྨྲ་མཁན་མེད་པར་ཁོ་རང་གི་འདོད་པ་གང་ཡོད་བྱས་ཆོག་མོད།འོན་ཀྱང༌།ད་ཐེངས་བུ་མོ་དེས་ཁོ་ལ་བརྩི་མཐོང་གང་ཡང་མེད་པར་ཁྱེད་རང་ལ་ཡིན་གཅིག་གོང་གཅོག་དགོས་ན།སྒོར་བཞི་དང་སྒོར་ཟུར་དགུཞེས་དགོད་ཙམ་གྱིས་སྨྲས།མོའི་ངོ་ལ་དཀར་དམར་དེ་ཙམ་བྱུག་མེད་ཀྱང༌།མཛེས་ཉམས་དོད་ཅིང༌།བྱེད་སྟངས་མང་པོ་ཞིག་ནས་གྲོང་ཁྱེར་ནང་སླེབས་མ་ཐག་པའི་གྲོང་གསེབ་ཀྱི་བུ་མོ་ཞིག་ཡིན་པ་ཚོད་དཔགས་བྱེད་ཐུབ།ཁྱི་སྐྱག་གིས།སྒོར་གསུམ་སྒོར་གསུམ་གྱིས་ཐུག་པ་ཕོར་བ་གཅིག་ཀྱང་མི་ཁུགབུ་མོ་དེ་ཡར་ལངས་ཏེ་སོང་བས་ཁྱི་སྐྱག་གིས་མོའི་རྗེས་སུ་བརྙེགས་ཏེ་ཁྱེད་ཀྱིས་བཤད་པ་ལྟར་སྤྲད་ཆོགཅེས་བཤད།བུ་མོ་དེས་བཅོས་མའི་འཛུམས་མདངས་ཤིག་སྟོན་ཞོར་སྔོན་ལ་སོང་ཞིང༌།ཁྱི་སྐྱག་གིས་མོའི་རྗེས་སུ་འབྲངས།